cyanic-selkie/wikianc huggingface dataset:
Bratislava
Administrasjon
Den nåværende strukturen for lokalstyret (Mestská samospráva) har vært i bruk siden 1990. Den består av en borgermester (primátor), et bystyre (Mestská rada), et byråd (Mestské zastupiteľstvo), bykommision (Komisie mestského zastupiteľstva) og et bymagistrat (Magistrát).
Borgermesteren, med sete på Primats palass, er byens øverste leder og er valgt for en fireårsperiode. Den nåværende borgermesteren er Andrej Ďurkovský, som vant valget i 2006 som kandidat for KDH–SDKÚ-koalisjonen og er i sin andre periode som borgmester. Byrådet er byens lovgivende organ, som er ansvarlig for bl.a. budsjettet, byplanleggingen, vedlikeholding av veinettet, utdannelse og kultur. Rådet møtes vanligvis en gang i måneden og består av 80 medlemmer valgt for fire år av gangen i samme periode som borgermesteren. Mange av rådets beslutninger blir utført av kommisjonen etter rådets retningslinjer. Byens styre består av 28 medlemmer, herunder borgermesteren og hans parlamentsmedlemmer, bydelsborgermestre og oppimot 10 byrådsmedlemmer. Styret er en ledende og overvåkende enhet av byrådet, og spiller rollen som borgermesterens rådgiver.
Administrativt er Bratislava oppdelt i fem distrikter: Bratislava I (bysentrum), Bratislava II (østlige deler), Bratislava III (nordøstlige deler), Bratislava IV (vestlige og nordlige deler) og Bratislava V (sørlige deler på, høyre for Donau).
Byen er inndelt i 17 bydeler, som hver har sin egen borgermester (starosta) og råd. Antallet rådsmedlemmer i hver bydel avhenger av størrelsen og innbyggertallet. Hver bydel svarer til byens 20 matrikkelområder unntatt to tilfeller: Nové Město er ytterligere inndelt i Nové Město og Vinohrady matrikelområder, og Ružinov er inndelt i Ružinov, Nivy og Trnávka. Der er ytterligere uoffisielle inndelinger, som gjelder for spesifikke kvarterer og områder i byen.
Geografi
Bratislava ligger i det sørvestlige Slovakia, i regionen Bratislava. Plasseringen ved grensene til Østerrike og Ungarn gjør den til den eneste hovedstaden med grenser til to land. Den ligger dessuten kun 62 km fra grensen til Tsjekkia, og 60 km fra den østerrikske hovedstaden Wien.
Byen har et totalt areal på 367 58 km², hvilket gjør den til den nest største byen i Slovakia, etter Vysoké Tatry, målt i areal. Bratislava ligger på begge breddene av Donau, som renner gjennom byen fra vest til sørøst.
Klima
Bratislava ligger i den nordlige tempererte sonen, og har kontinentalklima med fire adskilte årstider. Det blåser ofte, og det er en markant forskjell mellom varme somre og kalde, våte vintre. Byen ligger i et av de varmeste og tørreste områdene av Slovakia. De siste årene har skiftet mellom sommer og vinter vært raskere enn tidligere, med korte høst- og vårperioder. Snø forekommer også sjeldnere enn tidligere. Noen deler av Bratislava, spesielt Devín og Devínska Nová Ves, er i risikosonen for oversvømmelser fra elvene Donau og Morava, Det blir bygget nye diker på begge bredder.
Bylandskap og arkitektur
Bratislavas bylandskap er karakterisert av middelalderlige tårn og storslåtte bygninger fra det 20. århundre, men har undergått store forandringer i en byggeboom i starten av det 21. århundre.
Byen
De fleste historiske bygninger er konsentrert i den eldste delen av Bratislava. Det gamle rådhus er et kompleks av tre bygninger reist i det 14. og 15. århundre, og huser i dag Bratislava bymuseum. Michaels port er den eneste porten som er blitt bevart fra de middelalderlige festningsverkene, og er blant de eldste bygningene i byen. Like i nærheten ligger Europas minste hus. Universitetsbibliotekets bygning, reist i 1756, ble brukt av Diet (parlamentet) for Kongeriket Ungarn fra 1802 til 1848. En stor del av den viktige lovgivningen fra Den ungarske reformen (slik som avskaffelse av livegenskap og stiftelse av Det ungarske vitenskapelige akademi ble vedtatt der.
Det historiske sentrumet kjennetegnes av mange palasser fra barokken. Grassalkovich-slottet, bygget rundt 1760, er i dag residens for den slovakiske presidenten, og det slovakiske perlamentet har nå sete i det tidligere sommerpalasset til erkebiskopen. I 1805 skrev diplomater fra keiserne Napoleon og Franz II under på den fjerde Freden i Pressburg på Primats palass, etter Napoleons seier i slaget ved Austerlitz. Noen mindre hus er viktige historisk. Komponisten Johann Nepomuk Hummel ble født i et 1700-tallshus i den gamle delen av byen.
Viktige katedraler og kirker inkluderer den gotiske St. Martins katedral, bygget mellom det 13. århundre og 16. århundre, og som var kroningskirke for Kongeriket Ungarn mellom 1563 og 1830. Fransiskanerkirken, som kan dateres tilbake til det 13. århundre, har vært brukt til ridderslåingsseremonier og er den eldste bevarte hellige bygningen i byen. St. Elisabeth-kirken, bedre kjent som Den blå kirke på grunn av kirkens farge, er bygget utelukkende i art nouveau-stil.
Bratislava slott
En av de mest markante bygningene i byen er Bratislava slott, som ligger på et platå 85 m over Donau. Slottsbakken har vært bebodd siden overgangstiden mellom steinalderen og bronsealderen, og har vært akropolis for en keltisk by, som var en del av Romerrikets Limes Romanus, en enorm slavisk befestet bebyggelse og et politisk, militært og religiøst senter for Stormähren. Et steinslott ble ikke bygd før i det 10. århundre, da området var del av Kongedømmet Ungarn. Slottet ble ombygd til et gotisk anti-hussiter-fort under Sigismund av Luxemburg i 1430, og det ble et renessanseslott i 1562, og ble igjen ombygd i 1649, denne gang i barokkstil. Under dronning Maria Theresia ble slottet et prestisjefylt rojalt sete. I 1811 ble slottet ødelagt ved brann, og lå i ruiner inntil 1950-årene, da det nesten ble fullt gjenoppbygget i dets tidligere theresiske stil.
Devín slott
Det ødelagte, men nylig renoverte Devín slott, ligger i Devín på toppen av en klippe, på stedet der elva Morava, som danner grensen mellom Østerrike og Slovakia flyter inn i Donau. Det er et av de viktigste slovakiske arkeologiske stedene, og omfatter blant annet et museum dedikert til landets historie. På grunn av dets strategiske beliggenhet var Devín slott et meget viktig grenseslott for Stormähren og den tidlige ungarske staten. Det ble ødelagt av Napoleons tropper i 1809 og er nå et viktig symbol på slovakisk og slavisk historie.
Den bissauguineanske uavhengighetskrigen
Den bissauguineanske uavhengighetskrigen var en av de portugisiske kolonikrigene, og ble utkjempet mellom PAIGC, med støtte fra Cuba, og Portugal, som ønsket å holde på sine afrikanske kolonier. Krigen varte fra 1963 til 1974. PAIGC benyttet seg av geriljakrigsstrategier, og hadde ikke mye å stille opp med mot den portugisiske kolonimakten. Portugal hadde siden 1968 overtaket, men klarte ikke å påføre PAIGC et avgjørende nederlag. Takket være støtte fra blant annet Sovjetunionen, Cuba, Algerie og Nigeria ble det mulig for PAIGC å fortsette krigen med uminsket styrke. I 1973 ble PAIGCs leder Amílcar Cabral snikmyrdet rett før Guinea-Bissau ensidig erklærte sin uavhengighet. Dette ble snart anerkjent av FN. Etter Nellikrevolusjonen i Portugal trakk portugiserne seg ut.
Bratislava
Rusovský kaštieľ
Herregården Rusovský kaštieľ, med dets engelske parker, ligger i bydelen Rusovce. Huset ble opprinnelig bygd i det 17. århundre, og ble endret til en herregård i engelsk nygotisk stil i 1841–1844. Bydelen er også kjent for dens ruiner fra den romerske militærbasen Gerulata, del av Limes Romanus, et grenseforsvarssystem. Gerulata ble bygd og brukt mellom det første og fjerde århundre e.Kr.
Parker og elver
Den største byparken er Horský park (bokstavelig oversatt fjellparken) i den gamle bydelen. Bratislavský lesný park (Bratislava skogpark) ligger i Lillekarpatene og omfatter mange opplevelser som er populære blant de besøkende, blant annet Železná studienka og Koliba. Skogparken dekker et område på 27,3 km², hvorav 96 % er skogkledde og inneholder opprinnelig flora og fauna, slik som grevlinger, rødrever og muffloner. På Donaus høyre bredde, i Petržalka, ligger Janko Kráľ park, grunnlagt i 1774–76. En ny bypark er planlagt i Petržalka mellom Malý Draždiak- og Veľký Draždiak-elvene.
Bratislavas zoologiske park ligger i Mlynská Dolina, nær hovedkvarteret for Slovenská televízia. Den zoologiske parken, som ble grunnlagt i 1960, huser i øyeblikket 152 dyrearter, inkludert de sjeldne artene hvit løve og hvit tiger. Den botaniske hagen som hører til Comenius Universitet Bratislava, kan ses fra Donaus bredde, og huser mer enn 120 arter av innenlandsk, utenlandsk og eksotisk opprinnelse.
Byen har en rekke naturlige og kunstige sjøer, hvorav de fleste blir brukt til rekreasjon. Eksempler på dette er Štrkovec sjø i Ružinov, Kuchajda i Nové Město, Zlaté Piesky- og Vajnory-sjøene i nordøst samt Rusovce sjø i sør, som er populær blant nudister.
Utdanning, forskning og vitenskap
Bratislava er sete for det største universitetet, Comenius universitet, med 27 771 studenter, det største tekniske universitet, Det slovakiske universitet for teknologi med 18 473 studenter, og de eldste kunstskolene, Vysoká škola múzických umení v Bratislave og Vysoká škola výtvarných umení v Bratislave, i Slovakia. I tillegg ligger flere institusjoner for høyere utdannelse her, som det offentlige Universitetet for økonomi og det første private universitet i Slovakia, Seattle byuniversitet. Til sammen er det rundt 56 000 som studerer ved universiteter i Bratislava.
Der er 65 offentlige grunnskoler, ni private grunnskoler og ti religiøse grunnskoler i Bratislava. Til sammen er det rundt 25 821 innskrevne elever. Byens system for videregående utdanning består av 39 videregående skoler med 16 048 elever, 37 spesialiserende videregående skoler med 10 373 elever og 27 yrkesskoler med 8 863 elever (data fra 2007).
Det slovakiske vitenskapsakademiet ligger også i Bratislava. Byen er imidlertid en av de få europeiske hovedstedene som hverken har et observatorium eller et planetarium. Det nærmeste observatoriet ligger i Modra, 30 km unna, og det nærmeste planetariet er i Hlohovec, 70 km unna. CEPIT, Sentraleuropeiske Park For Innovativ Teknologi i Vajnory, blir i øyeblikket utviklet, så parken kommer til å kombinere privat og offentlig forskning og utdannelsesinstitusjoner. Utbygningen forventes å være påbegynt i 2008.
Transport
Bratislavas geografiske plassering i Sentral-Europa har i lang tid gjort byen til en naturlig passasje for internasjonal handel.
Offentlig transport i Bratislava er administrert av Dopravný podnik Bratislava, som eies av byen. Transportsystemet er kjent som Mestská hromadná doprava, og består av busser, sporvogner og trolleybusser. Det finnes dessuten en ekstra servicetjeneste kalt Bratislavská integrovaná doprava (Bratislava Integreret Transport), som forbinder byen via tog og buss med destinasjoner rundt byen.
Som nåværende trafikknutepunkt har byen direkte forbindelser til Østerrike, Ungarn, Tsjekkia og resten av Slovakia. Motorveisystemet har direkte forbindelse med Brno i Tsjekkia, Trnava og andre steder i Slovakia, samt Budapest i Ungarn. A6-motorveien mellom Bratislava og Wien ble åpnet i november 2007. Bratislava Havn gir adgang til Svartehavet via Donau og til Nordsjøen gjennom Main-Donau-kanalen. M. R. Štefánik lufthavn ligger 9 km nordøst for byens sentrum. Lufthavnen betjente i 2007 2 024 000 passasjerer.
Luang Namtha (provins)
Luang Namtha (laotisk ຫລວງນໍ້າທາ, også transkribert Louang Nam Tha), er en provins nord i Laos. Hovedstaden bærer samme navn som provinsen og er en ganske liten by. Kun én vei betjener denne byen. Fra 1966 til 1976 var provinsen slått sammen med Bokeo, og denne provinsen het Houakhong.
Provinsen grenser til de andre provinsene Bokeo i sørvest og Udomxai i sørøst, og har nasjonale grenser mot Myanmar i vest og Yunnanprovinsen i Kina i nordøst med grenseovergang ved Boten. Elva Mekong (Nam Khong) utgjør den nordvestre grensen til provinsen. Tre store elver renner vestover/sørover inn i Mekong: Nam Tha, Nam Fa og Nam Long.
En av de best bevarte og mest spektakulære uberørte monsunskoger i Laos ligger i Luang Namtha. Den ligger delvis bevart i Nam Ha NBCA (National Biodiversity Conservation Area), som også er utviklet som en destinasjon for økoturisme med hjelp fra naboland og vestlige land samt internasjonale organisasjoner (New Zealand, EU, UNESCO og Lao National Tourism Administration).
Administrativ inndeling
Provinsen er delt inn i følgende distrikter:
Meretz
Meretz (tidligere Meretz-Yachad) er et venstresosialdemokratisk politisk parti i Israel. På hebraisk betyr yachad (יחד) «sammen» og meretz (מרצ) «vitalitet» eller «energi». Partiet definerer seg som sionistisk, grønt, venstreorientert sosialdemokratisk.
Historie
Partiet ble dannet i desember 2003 ved sammenslåingen av venstrepartiene Meretz og Shahar.
Meretz oppstod i 1992 gjennom et samarbeid mellom tre andre partier: Ratz (רצ, Bevegelsen for borgerrettigheter og fred), Mapam (מפ"ם) og Shinui (שינוי, Endring). Det nye partiet ble ledet av Ratz-formannen Shulamit Aloni. Etter at partiet i 1996 gjorde et dårlig valg og partiets fraksjon i Knesset ble redusert fra 12 til 9 ble Yossi Sarid valgt til ny leder. Samme år registrerte de tre partiene offisielt Meretz som ett parti. En del av Shinui forlot imidlertid partiet i 1997.
Det nye partiet var først kjent som Yachad, men ettersom undersøkelser viste at navnet Meretz var bedre kjent i den israelske befolkningen tok partiet i 2005 navnet Meretz-Yachad.
Partiet hadde i 2005 omkring 22 000 medlemmer.
Eksterne lenker
Yachad
Ruhroppstanden
Ruhroppstanden, marsoppstanden eller Ruhrkampen var opptøyer som ble organisert av venstreorienterte arbeidere i Ruhrområdet i mars 1920. Opprøret kom i kjølvannet av det høyreorienterte Kappkuppet den 13. mars 1920, men satte seg også som mål å «erobre den politiske makten for å gjennomføre Proletariatets diktatur». Mot den prøyssiske innenriksministeren Carl Severings vilje ble frikorpsene brukt, og det kom til heftige kamper med den nystiftede Rote Ruhrarmee som med sine 100,000 mann i stor grad kontrollerte Ruhrområdet og Münsterland. Bielefeldavtalen som Severing hadde fått i stand, førte bare delvis til at Ruhrarméen innstilte kampene. Den 8. april marsjerte tropper fra Reichswehr inn i Ruhrområdet og slo ned opprøret på en blodig måte.
Dahuk
Dahuk, Dihuk, Dohuk (kurdisk: دھۆک, Dihok; arabisk: دهوك Dahūk; arameisk: ܢܘܗܕܪܐ, Nohadra) er en kurdisk by på ca. 300 000 innbyggere. Byen ligger i nord i Iraks kurdiske region.
Dahuk ligger i naturskjønne omgivelser på 585  meters høyde og er et populært feriemål. Saddam Hussein hadde et sommerpalass nær byen. Under Husseinregimets arabifisering av de sørlige kurdiske områdene ble mange kurdere og turkmenere drevet nordover og mange bosatte seg i Dahuk som vokste til en moderne by på om lag 350 000 innbyggere.
Dohuk University samarbeider med flere norske universiteter
Fotballklubben Dohuk FC hører hjemme i Dahuk.
Storhornet (Kvæfjord)
Storhornet, eller bare Hornet, er en fjelltopp i Kvæfjord kommune i Troms og Finnmark. Høyden på fjellet er 722 moh.
Nord for Storhornet går det bratt ned mot Bremnesvatnet, mens på østsida, forbi den øverste delen av Finnkonedalen, ligger Nontind (645 moh.), som har bratte østsider ned mot Skjerstaddalen. Litt lengre nord ligger også Meraftesfjellet (595 moh.), En halvtimes gange sør for Storhornet ligger Rødmoldheia (630 moh.) De bratte skrentene i Svartdalen skjærer nesten halvveis inn i vidda mellom disse to toppene. I sørøst ligger Koven og Finnkonedalen, som er skogfattige myrområder og populære turmål vinterstid.
Herrlee Creel
Herrlee Glessner Creel (født 19. januar 1905 i Chicago i USA, død 2. juni 1994 i Palos Park i Illinois) var sinolog og filosof. Han var professor ved University of Chicago.
Ett av hans interessefelter var den kinesiske skrift, dens tilblivelse og natur.
Herman Bruserud
Herman Bruserud (født 1. november 1976) er en norsk jurist og førsteamanuensis ved juridisk fakultet ved Universitetet i Oslo.
Bruserud er utdannet cand. jur. fra Universitetet i Oslo, og tok i 2010 doktorgrad i juss samme sted. Han har tidligere arbeidet i Justisdepartementets Lovavdeling, samt advokatfirmaene Kluge og Haavind. Bruseruds virke er hovedsakelig innen obligasjonsrett og entrepriserett.
Carsten Skjelbreid
Carsten Skjelbreid (født 12. juni 1972 på Kongsberg) er en norsk journalist og programleder i TVNorge.
Han begynte som programleder i TV 2 Sporten i 2001 etter å ha jobbet i Nettavisen. Han har vært programleder i en rekke programmer som Best uten ball, Familiens ære, Sport og spill, Hockeyfeber og Vinn på minuttet. I 2009 vant han Skal vi danse, etter at han sammen med sin dansepartner Elena slo Mia Gundersen i finalen.
I tiden i TVNorge har han vært programleder for en rekke sportssendinger på MAX og Eurosport Norge.
Skjelbreid giftet seg i 2011 med Tonje Kristin Wøllo, Frøken Norge 2000.
Høyforsmoen kapell
Høyforsmoen kapell ligger i Beiarn kommune og sogn, Salten prosti i Nordland og ble innviet i 1960.
Herman Bruserud
Fra våren 2015 er Herman Bruserud styreleder i Stiftelsen Lovdata.
MS «Bakkenæss» (1894)
MS «Bakkenæss» var et lasteskip bygget som «Blackbird» ved Earle's Co.Ltd., Hull, England i 1894 med byggenummer 389. Skipet ble overlevert til Pioneer Steam Fishing Co.Ltd., Grimsby i august samme år. Skipet hadde flere eiere i Storbritannia for det ble solgt til Norge i 1913 og fikk navnet «Hillevaag». Hadde også flere navn i Norge før hun ble solgt til Georgetown, Guyana og fikk sitt nåværende (2010) navn «Kaituma».
Luiz Felipe Scolari
Luiz Felipe Scolari (født 9. november 1948 i Passo Fundo i Rio Grande do Sul i Brasil) er en brasiliansk tidligere fotballspiller og fotballtrener.
Han er også kjent under kallenavnet Felipão («Big Phil»).
Han ledet det til seier i VM i 2002. Han har også vært trener for det fra 2003 til 2008, der høydepunktene var EM-sølv på hjemmebane i 2004 og fjerdeplass i VM 2006. Han har også vært manager i Chelsea FC.
Det ble annonsert at Scolari skulle ta over som manager for Chelsea etter kampen mellom Portugal og under EM 2008, en kamp som forøvrig endte med 3-1-seier til Portugal. Han begynte i jobben den 1. juli. Den 9. februar 2009 ble Scolari sparket fra managerjobben i Chelsea FC som følge av skuffende resultater. Han ble igjen landslagstrener for Brasil i 2012.
Khíos lufthavn
Khíos lufthavn (gresk:Κρατικός Αερολιμένας Χίου) er en flyplass på Khíos i Hellas (IATA: JKH, ICAO: LGHI).
Durban
Durban er en millionby på østkysten av Sør-Afrika. Den er Sør-Afrikas nest største (etter Johannesburg) med et innbyggertall på nærmere 3,5 millioner (2007). Durban har stor utstrekning fordi den i større grad enn andre sørafrikanske byer har stor villabebyggelse og mindre slum.
Durban er største by i provinsen iKwaZulu-Natali og har Afrikas største havn. Byen har også stor turisme som følge av subtropisk klima og gode strender for bading, og ikke minst for surfing.
Befolkningen består for det meste av svarte afrikanere (63,8 %), deretter asiater, hovedsakelig etniske indere (19,9 %), hvite (9,0 %) og såkalte coloureds (2,8 %).
Historie
Bukten som byen ligger ved ble oppdaget av Vasco da Gama på 25. desember 1497, området fikk derfor navnet Natal, portugisisk for jul. Bukten er en av de få naturlige havner på Afrikas østkyst. I 1824 ankom 25 britiske soldater fra Cape Town under kommandoen av løytnant F. G. Farewell og startet Port Natal kolonien. Området var behersket av zulustammen under den mektige kongen Shaka. Under ledelse av Henry Frances Fynn vokste kolonien seg til en liten by til 1835. I det året bestemte man at man skulle gi byen navnet d'Urban etter den britiske guvernøren for Kappkolonien Sir Benjamin d'Urban.
Byen ble del av republikken Natalia, etablert av Voortrekkere i 1838. Disse måtte først nedkjempe motstanden fra zulukongen Dingane i slaget ved Blodelven (Ncomeelven) samme år. De innfødte ble likevel fiendtlig innstilt og også britene bekjempet Voortrekerne og tvang disse å aksepterte britisk styre i 1844.
På slutten av 1800-tallet var det en liten norsk innvandring til Durban og Natal. Først med Debora-ekspedisjonen i 1879, deretter (1882) med det noe større Marburg-settlementet noen mil sør for Durban. Før dette hadde misjonærer som Hans Schreuder og Nils Astrup begynt sin virksomhet med Durban som utgangspunkt. En del norske sjøfolk, særlig på hvalfangst, hadde også opphold av ulik varighet i havnebyen. Dette var den eneste norske utvandringen av betydning til Afrika. I 1890-årene var det så mange nordmenn eller norskættede i byen at det ble etablert en egen menighet og egen «St Olav Church».
Økonomi
Alle disse fordelene har likevel ikke ført til en betydelig vekst i antall jobber. Innenfor fabrikasjon har effektiviseringer ført heller til færre ansatte i det segmentet. Det er en betydelig arbeidsledighet som kan være opp til 30% i enkelte områder. Knyttet til det er en betydelig kriminalitet som har gitt problemer til turismesektoren.
Kriminaliteten har ført til at midtbyens forretningsdistrikt har blitt fraflyttet og mange bedrifter er nå lokalisert i Umhlanga litt nord for byen, særlig nær Gateway Theatre of Shopping. Forsøk for å forbedre omstendighetene i sentrum har blitt gjort før fotball-VM.
Fotball-VM 2010
For VM i fotball 2010 ble Moses Mabhida Stadium bygget rett ved stranden, litt nord for bykjernen. Fem gruppespill, en åttendedelsfinale og en semifinale ble spilt her.
Trollfjellet
Trollfjellet er det høyeste punktet på Tjeldøya i Tjeldsund kommune i Troms og Finnmark. Fjellet har en høyde på 1 010 meter over havet og er det 76. høyeste fjellet i Norge etter primærfaktor.
Rögle BK
Rögles første styre ble valgt den 18. desember 1932, men klubben ble dannet i 1921. Laget var skånske vinnere i bandy i 1948, men allerede på midten av 1950 ble det besluttet å begynne med hockey. Rögle BK spilte sin første kamp mot Fagerhults IS der de tapte, med hvor mye vet man ikke helt sikkert. I debutsesongen 1950/1951 ble det spilt hjemmekamper i landsbyen Rögle mellom Ängelholm og Helsingborg.
Rögle BK ble skånske ishockeymestere syv år senere etter finaleseier mot Malmö FF, kommende Malmö IF og nåværende Malmö Redhawks. Laget kvalifiserte seg til å spille i divisjon I i 1966/1967, men ble nedrykket på slutten av sesongen 1968/1969. Etter å ha vært et topplag i divisjon I i mange år, klarte Rögle BK å komme seg til Elitserien via Allsvenskan i 1992.
I 2021 spilte Rögle BK sin første SHL-finaleserie noensinne etter å ha beseiret Skellefteå AIK i semifinalen 3–2 i kamper. De siste kampene ble spilt mot Växjö Lakers HC. Finaleserien endte med tap med 1–4 i kamper for Rögle BK, som avsluttet 2020/2021-sesongen med et SM-sølv.
Ulf Sterner spilte i klubben fra 1965 til 1968. Rögle BK har hatt to spillere som har spilt på Tre Kronor; Jørgen Jonsson og Jonas Bergqvist.
Låsetråd
Låsetråd er en spesiell ståltråd som brukes til låsing av festemateriell som bolter og muttere. Det er en bløt metalltråd laget av varmebestandig eller galvanisert ståltråd, i legering med krom, nikkel og/eller kopper. Slike låsetråder er vanlig å bruke på blant annet fly og på racerbiler hvor det er viktig med lav vekt.
Dimensjonene 0.5 mm, 0.8 mm, 1.0 mm og 1.2 mm er de mest vanlige trådtykkelsene i millimeter, og i tommer er 0.020", 0.032" og 0.041" (0.51 mm, 0.81 mm og 1.04 mm) de meste vanlige.
Det brukes en spesiell tang for å tvinne trådene sammen som kalles for en låsetang.
Det søte liv
Det søte liv (originaltittel: La dolce vita) er en italiensk dramakomedie fra 1960, regissert av Federico Fellini. Den handler om menneskene i Romas aristokrati og overklassemiljø. Fellini viser overklassen som noen dekadente og ukultiverte mennesker som kjemper for å holde kjedsomheten på avstand. Den har blitt beskrevet som et overveldende portrett av, og angrep på, vårt materialistiske samfunns narcissisme, selviscenesettelse, meningsløshet – og uendelige tomhet. Den er vanligvis sitert som filmen som signaliserer skillet mellom Fellinis tidligere neo-realistiske filmer og hans senere kunstfilmer. Den blir ofte regnet blant filmhistoriens fremste arbeider.
Handling
Marcello (Marcello Mastroianni) jobber som journalist i Roma på 1950-tallet der han dekker tabloidsaker om filmstjerner, religiøse syn og aristokratiets forfall.
Filmen dekker syv dager av Marcellos liv. Marcello bor sammen med Emma (Yvonne Furneaux), en kvinne som elsker ham. Marcello motstår hennes dominerende og moderlige holdning til kjærlighet og hennes konvensjonelle perspektiv på livet, mens Emma ignorerer Marcellos uttrykksløse søken etter verdi og mening. Han møter på et antall kvinner gjennom filmen, inkludert Maddalena (Anouk Aimée), en vakker, rik og sløvet elsker, og Sylvia (Anita Ekberg), en svensk-amerikansk filmstjerne som han begjærer. Han gjenforenes med sin gamle venn Steiner (Alain Cuny) og sin far.
Dobrinerridderne
Dobrinerridderne (eller Den polske ridderorden, Milites Christi Prucie, Fratribus militiae Christi in Prussia, Milites Christi Fratres de Dobrin) var en tysk ridderorden som spilte en begrenset rolle i polakkenes forsvar mot de hedenske baltiske prøyssere, men som etter få års eksistens ble innlemmet i Den tyske orden.
Bakgrunnen for opprettelsen var at prøysserne på 1220-tallet hadde intensivert sine angrep sørover fra sitt område og inn i Masovia. Hertugdømmet var truet, og Konrad bad i 1225 Den tyske orden om unnsetning. De var imidlertid ikke kommet til i særlig utstrekning. En annen ridderorden, Sverdbrødrene, var allerede aktive blant balterne, men de var lenger nord i Baltikum, i Kurland og Livland. Det er uklart om initiativet til opprettelsen av Dobrinerordenen kom før eller etter innbydelsen til Den tyske orden, men det kan ha vært så sent som 1227/28.
Det skulle vise seg at Dobrinerridderne ikke formådde meget, de satt stort sett i ro på sin borg. De deltok nok i forsvaret av Masovia, men hadde ikke styrke til offensive operasjoner. Men så var de tross alt opprinnelig bare 15 riddere, fra Mecklenburg i Tyskland. Etterhvert ble de noe flere, men ikke så det monnet.
I 1237 sluttet de aller fleste ridderne seg til Den tyske orden. Noen få riddere fortsatte som Dobrinerriddere, men de falt i kamp i 1238 da det skismatiske (ortodokse) hviterussiske fyrstedømmet Halyc erobret Drohiczyn.
Henry Sotvedt
Henry Sotvedt (født Asbjørn A. Såtvedthagen, 2. mars 1908 i Øvre Sandsvær, død 21. april 1982) var en norsk-canadisk skiløper, skihoppdommer og organisator. Han representerte Vancouver Ski Club.
Han emigrerte til Canada i 1929 og slo seg etter hvert ned i West Vancouver. Sotvedt og de to andre norsk-kanadiske skihopperne Nordal Kaldahl og Tom Mobraaten, som alle opprinnelig kom fra Kongsberg, ble gjerne kalt «The Three Musketeers» (De tre musketerer). Henry Sotvedt konkurrerte på elitenivå i spesielt hopp, kombinert og alpint, og vant flere regionale mesterskap i hopp og kombinert. I 1937 ble han beste canadier i det canadiske mesterskapet i kombinert. (På den tiden kunne også utlendinger bli canadisk mester).
Han hadde flere verv i skiforbundet Canadian Amateur Ski Association (CASA), han var leder for det canadiske skilaget under OL i Innsbruck i 1964, og var FIS-delegert. Han var også representant for Vancouver som søkerby for OL i 1976 og 1980 under IOK-sesjonene i 1970 og 1974.
Sammen med Gus Johnson drev Henry Sotvedt i mange år en skiforretning i Vancouver. Han ble tatt opp i The Canadian Ski Hall of Fame i 1983.
Lorentz-medaljen
Lorentzmedaljen er en utmerkelse som deles ut hvert fjerde år av . Den ble etablert i 1925, i anledning 50-årsmarkeringen av Hendrik Lorentz' doktorgrad. Gullmedaljen tildeles for viktige bidrag til teoretisk fysikk.
MARC
MARC, MAchine-Readable Cataloging, er en metadataformat benyttet av bibliotekers datasystemer for å utveksle og lagre informasjon om bøker og biblioteksamlinger. Formatet ble først utviklet av Henriette Avram ved Library of Congress i USA på 1960-tallet.
Det finnes flere varianter av MARC-standarden. Den vanligste internasjonalt er MARC 21. I Norge den norsktilpassede varianten NORMARC mest brukt i bibliotekssektoren, men BIBSYS, som benyttes av universitets- og høgskolesektoren har vedtatt å gå over til MARC 21.
Problembarn
Albumethadde en hit på radioen med singelen «Kela» og solgte litt over 6000 album. Han vant Alarmprisen 2006 for beste video for tittelsangen «Problembarn».
5. serierunde i 2. divisjon avdeling 3 2008
'''5. serierunde i 2. divisjon avdeling 3 2008''' startet 15. mai og endte med Fana mot Viking 2 19. mai 2008.
Magnus Lund
Magnus Lund (født 25. juni 1983 i Manchester) er en norsk-engelsk rugby union-spiller. Han spiller per januar 2017 for Sale Sharks i den øverste divisjonen i England, Premiership Rugby. I 2006 ble han tatt ut på det engelske landslaget. Han har flere kamper for aldersbestemte landslag, samt Englands herrelandslag i sjumannsrugby.
Fredrik Hagemann
Fredrik Hagemann (1929–2019) var en norsk geolog og offentlig tjenestemann, sentral i utviklingen av den norske oljeindustrien.
Hagemann var en svært benyttet foredragsholder og hadde en av landets største private boksamlinger.
Han var sønn av litteraturhistoriker og litteraturkritiker Sonja Hagemann.
Camille Stamaty
Camille-Marie Stamaty (1811–1870) var en fransk pianist og komponist.
Stamatys far var gresk, moren fransk. Fra 1830 studerte han hos Friedrich Kalkbrenner, og ble regnet som hans beste elev. Fra Kalkbrenner lærte han teknikken med å bruke kraften i fingrene i stedet for underarmene, en teknikk Stamaty underviste i senere. Han studerte også hos Felix Mendelssohn i Leipzig i 1836.
Stamaty led av reumatiske lidelser, og hans karriere som pianist var ujevn. I 1837 ble han professor i klaverspill i Paris, og hadde tallrike elever, blant annet Camille Saint-Saens og Louis Moreau Gottschalk.
Stamatys komposisjoner er stort sett glemt, men noen øvingsstykker for klaver er fremdeles å få, framfor alt Le Rhytme des doigts: exercises types à l'aide du métronome, op 36.
Takbīr
Allahu akbar (arabisk الله أكبر), eller takbīr (تَكْبِير) som frasen kalles på arabisk, betyr «Allah er størst», dvs. muslimenes gud er størst. Takbir er et viktig muslimsk uttrykk og symbol som blir brukt i formelle og uformelle situasjoner.
Bruk
«Allahu akbar» brukes av muslimer som uttrykk for at mennesker skal underkaste seg Allah. Frasen inngår i adhan, muezzinens bønnerop, altså innkalling til islamsk bønn, og i iqama, anmodningen om begynne å be. Uttrykket benyttes også i mer hverdagslige situasjoner.
Greg Mortenson ble hilset av sin medhjelper etter et forsøk på å bestige fjellet K2 med «Allah Akbar! Velsignet være Allah – du lever fortsatt!» Samtidig passer enkelte muslimer seg for å si ordene på ureine steder som toaletter og søppelplasser.
Under Den iranske revolusjonen i 1979 var «Allahu akbar» et viktig protestsymbol som ble ropt fra hustak om kveldene. Det kom tilbake som protestrop i forbindelse med det omstridte presidentvalget i landet i 2009.
«Allahu akbar» er vanlig motiv i arabisk kalligrafi og har blitt brukt som dekor på en rekke flagg gjennom tidene. I dag (2011) pryder uttrykket det afghanske, irakiske og iranske flagget.
Landsby
En landsby er i utgangspunktet en klynge gårder hvor gårdshusene ligger tett samlet om en brønn, plass, vei e.l. og hvor man har visse felles eiendommer og bruksting og utvikler en grad av samarbeidesfellesskap ved for eksempel våronn og innhøsting.
Det sentrale i landsbysystemet var teigblandingen. Hver åker var delt i teiger hvor hver bonde hadde hver sin del. Åkrene lå gjerne nærmest bebyggelsen og omga den, deretter slåttemarker. Beitemarker og havnehager lå lenger vekk. Deretter kom skogarealene.
Der hvor landsbyene kom opp i en viss størrelse kunne man finne en kirke og folk med spesialiserte yrker som smed, vever, møller, gjestgiveri osv. Landsbyens funksjon som servicesenter for omlandet er i noen sammenhenger lagt stor vekt på.
Landbyene kunne ha et sosialt rangssystem som bygget på byrd, eiendommens og husholdets størrelse, antall dyr osv. Opprinnelsen til landsbyen er uklar, men den har sammeheng med familie- og klanstrukturen i jordbrukssamfunn, hvor samhold og samarbeid har vært viktig, men også forhold som forsvar. Et eksempel på det siste kan være de ulike løsningene man har funnet i italienske og greske landsbyer.
Landsbyer i Norge
I Norge var landsbyen ukjent, men vi hadde teigblanding og tundannelser hvor de største tunene kunne minne om små landsbyer, for eksempel Agatunet i Ullensvang kommune i Sørfjorden i Hardanger, eller Flatbygdi/Bygdi i Flatdal, Seljord. De ovennevnte tundannelsene skyldes i stor grad naturforholdene – husene ble lagt der det var trygt for skred eller flom. I Norge ble denne jordbruksformen oppgitt på 1800-tallet. Det hadde å gjøre med at de naturgitte jordbruksforholdene i Norge var uensartede og mange steder kompliserte. Teigblandingen ble derfor etter hvert en tungvint og lite lønnsom driftsform.
I 1859 fikk vi et offentlig jordskifteverk som sto for gjennomføringen av en gjennomgripende jordskiftereform hvor man omfordelte jorden. Gårdens bygninger og jord ble samlet ett sted. Rester av den gamle jordbrukskulturen kan man ennå se enkelte steder, som for eksempel Havretunet på Osterøy i Hordaland.
Landsby som merkevarebygging
Begrepet landsby er, og har heller ikke vært, et begrep i norsk administrasjon eller lovverk, men er i vår tid brukt i lokal merkevarebygging. Tettstedene Fossbergom, Geilo, Jondal, Storslett og Vingelen har formelt status som «nasjonalparklandsbyer» som et ledd i Miljødirektoratets prosjekt «Nasjonalparkkommuner og nasjonalparklandsbyer». Flere tettsteder har brukt begrepet landsby uoffisielt, som et ledd i promotering overfor turister, næringsliv og potensielle tilflyttere. Blant disse er Flatdal, Sæbøvik, Larsnes , Dokka , Ringebu , Flisa , Brandbu og Bjørkelangen. Dokka utviklet i 2009 en helhetlig markedsføringspakke i samarbeid med kommunen og lokalt næringsliv, og har siden avholdt konferanser for å dele erfaringer om tettstedsutvikling. Flere tettsteder har senere brukt landsbybegrepet etter denne modellen. I noen tilfeller har såkalt "landsbystatus" vært knyttet opp mot fylkeskommunale satsningsmidler. Randaberg kommune har siden 2007 har kalt seg «Den grønne landsbyen» i kommuneplansammenheng.
Landsbyer i engelsktalende land
I engelsktalende land skiller man gjerne mellom to typer tettsteder, village og hamlet, som til norsk kan oversettes henholdsvis til landsby og grend. Moderne landsbyer i engelsktalende områder har ofte lite tilknytning til landbruk, da dette ikke er et kriterium som anvendes like strengt i den anglo-amerikanske definisjonen.
Storbritannia
I Storbritannia, og spesielt i England, er det viktigste formelle skillet mellom de to kategoriene at en village er sentrum i et kirkesogn, mens en hamlet utgjør en mindre del av et sogn. I praksis er antallet innbyggere viktig, da dette naturlig nok påvirker muligheten for å få opprettet et eget sogn. Forskjellen mellom landsby og grend kan i mange tilfeller være både uklart og inkonsekvent, men en landsby har gjerne en sognekirke og en grend ikke. Av samme grunn kan en landsby som har blitt innlemmet av utviklingen av en by og således i praksis blitt en bydel eller forstad, forbli definert som landsby ettersom den har en kirke.
Antallet innbyggere er ikke nødvendigvis en indikasjon på om et sted er en by eller en landsby. Det er flere landsbyer som hevder å være den største i Storbritannia, men det synes klart at Kidlington med 17 000 innbyggere, flere enn en rekke britiske byer, er blant de største. Bystatus er i Storbritannia knyttet til kongelige privilegier, og kan ikke som for eksempel i Norge tildeles av lokale myndigheter.
En tradisjonell engelsk landsby består gjerne av en village green («landsbyparken», et grønt fellesområde midt i, med noen bygninger rundt. Sentrum i landsbyen har gjerne oppstått rundt kirken, eller rundt en pub eller et annet lokale som er felles for innbyggerne i området. De som opprinnelig bosatte seg der fremfor på gårdene var gjerne personer med andre yrker som det var behov for, som smeder, leger eller dyrleger. Husene er gjerne små, og omtales ofte som cottages (hytter). Rett utenfor denne husklyngen ligger gårdene. Landsbyen var gjerne knyttet til en herregård, en manor, og det er fortsatt mange steder slik at beboerne ikke eier tomtene, men betaler årlig leie til herregårdens eier.
Landsbyer i Hellas
Den greske landsbyen er gjerne åpen og plassert i for eksempel en (fjell)skråning, noe som gjør det enkelt for innbyggerne å flykte for så å kunne utføre geriljaangrep ovenfra.
Landsbyer i Italia
Den italienske landsbyen er gjerne plassert på toppen av en høyde for lettere å kunne forsvares mot angrep og for å tåle beleiring. En slik plassering er også luftigere i varme perioder.
MAKS
Ulykken i 2009
I 2009 krasjet en av de russiske pilotene en Sukhoj Su-27 inn i et annet fly av samme type og døde, noe som har vært en stor skygge over begivenheten siden.
Jan Erik Vold
Jan Erik Vold (født 18. oktober 1939 i Oslo) er en norsk lyriker, oversetter og litteraturskribent og -formidler. Han bor i Stockholm. Jan Erik Vold var medlem i Profil-kretsen.
Bakgrunn
Jan Erik Vold er bror av barnelitteraturhistorikeren Karin Beate Vold og sønn av Dagbladet-skribenten Ragnar Vold. Han er samboer med Christina Hellmann (1944-) fra 1978. Han var gift med Sidsel Paaske (1937-1980) fra 1975 til 1977.
Forfatterskap
Vold introduserte retninger som imagisme og konkretisme i Norge, både gjennom tidsskriftartikler og gjennom egen praksis. Av andre inspirasjonskilder kan nevnes de svenske fyrtiotalisterna, japansk haikudiktning og amerikansk beatpoesi.
Jan Erik Vold og Helge Rykkja etablerte i 1966 Kommet Forlag. Forlaget har gitt ut tre bøker, Diktet minner om verden av Jan Erik Vold, Bok av Helge Rykkja og Blikket av Jan Erik Vold.
I tillegg til å skrive lyrikk har han også skrevet om lyrikk og lyrikere, f. eks. bøker om Olav H. Hauge, Gunvor Hofmo og Ernst Orvil. Han har også gjendiktet lyrikk til norsk, blant annet Bob Dylan, Frank O'Hara og William Carlos Williams. Jan Erik Vold har vært en kulturdebattant og Oslo-patriot, især i forbindelse med Bislett stadion og Oslo-trikken. Til Norges Skøyteforbunds 100-årsjubileum i februar 1993 fikk Vold i oppdrag å skrive en prolog som i 1994 ble utgitt som diktboken En sirkel is.
Musikk
Vold har samarbeidet med flere jazzmusikere. Han brakte tidlig den amerikanske «jazz & poetry»-bevegelsen til Norge, og i 1969 kom han med sin første plate, Briskeby Blues, sammen med Jan Garbareks kvartett. Senere har han en serie plater som vokalist med egne dikt i samspill med bl.a. Chet Baker, Red Mitchell, Nisse Sandström og Egil Kapstad. Musikalsk spenner platene fra bebop til frijazz, de fleste i samarbeid med produsenten (og gitaristen) Jon Larsen.
Podenco andaluz
Podenco andaluz er en primitiv spisshund som kommer fra Andalucía i det sørlige Spania og finnes i tre størrelsesvariteter, hver med to pelstyper. I Norge er den også kjent som andalusisk podenco og andalusiahund.
Opprinnelse og alder
Hvor gammel denne hunderasen er vet man ikke, men man har lenge antatt at den nedstammer fra såkalte urhunder (tesem). Som type har den en rekke fellestrekk med ibizahund, podenco canario, faraohund og etnahund, men aller mest ligner den på den portugisiske podengoen – podengo portugues. Kynologene har derfor antatt at disse har et felles opphav, og mange mener til og med at de er varieteter av samme hund.
Rasen har en lokal rasestandard i Spania, men har ikke oppnådd internasjonal anerkjennelse ennå.
En lokal variant av rasen er kjent som podenco malagueño, eller podenco andaluz malague. Den regnes ofte som en egen rase av spanjolene langs Málagakysten sør i Spania, men den anerkjennes ikke utenfor dette distriktet. Den har imidlertid visse særtrekk som skiller den fra den ordinære podenco andaluz, blant annet i størrelse og jaktform. Den finnes kun i en middels stor variant og er først og fremst en jakthund på kanin.
Utseende, anatomi og fysikk
Podenco andaluz er en meget hurtig hund som har en litt langstrakt kropp med tørr hud. Brystkassen er relativt smal og dyp og buken godt opptrukket, som hos myndene og pariahhundene (som den trolig har et felles opphav med). Rygglinjen er rett og muskulaturen tørr og flat, noe som peker mot en utholdende hund. Hodet er langstrakt og trekantet i formen. Stående triangulære ører, som bæres lett framover.
Alle tre variantene finnes i to pelstyper, glatthåret og ruhåret/langhåret. Den minste varianten er ikke like langhåret som de to andre. De mest dominerende fargene er gul og fawn (gulrød) med lysere og mørkere nyanser med sorte skiftninger, sort (gråsort eller bleket), ensfarget med eller uten hvite tegninger. Grunnfargen kan også være hvit med tegninger i tidligere nevnte farger.
Bruksområde
Podenco andaluz er en utpreget hurtig og utholdende jakthund, som i hjemlandet først og fremst har vært benyttet til småviltjakt. Denne hundetypen bruker syn, lukt og hørsel like aktivt når den jakter, og den har derfor kvaliteter innen mange jaktformer, herunder også som ledhund. Rasen er også en ypperlig brukshund. Den er energisk og har høyt utviklet luktesans og kan med fordel benyttes som ettersøkshund, sporhund, narkotikahund og en rekke andre formål. Den er også en godt vakthund. Rasen har på grunn av sin hurtighet og spenstighet dessuten en rekke egenskaper innen hundesport, og den regnes som en god og stødig familiehund.
Lynne og væremåte
Podenco andaluz regnes som en ekstremt livlig og svært lojal hund. Den krever mye mosjon og trives best når den får nok psykiske utfordringer og oppgaver i hverdagen. Som rase er den normalt noe tilbakeholden og skeptisk til fremmede, men den skal ikke være aggressiv. Den har et tydelig kroppsspråk og vil trolig varsle når det kommer fremmede. Den regnes som en god familiehund som passer best sammen med erfarne hundefolk som liker å ferdes mye ute i skog og mark.
Annet
Rasen regnes som meget sunn og har få eller ingen arvelige sykdommer. Den ruhårede/langhårede varianten krever daglig pelsstell.
Udomxai (provins)
Udomxai, (laotisk: ອຸດົມໄຊ) er en provins i nordvestre Laos. Muang Xay ble provinshovedstad i 1987, 11 år etter at provinsen ble opprettet. Før 1976 var Udomxai en del av Luang Prabangprovinsen.
Administrativ inndeling
Provinsen er delt inn i følgende distrikter:
Ben Crane
Som profesjonell vant Crane en turnering på Nationwide Tour i 2000 og 2001, før han fikk spillerett på PGA-touren for 2002. I 2003 tok han sin første seier, i BellSouth Classic, og i 2005 tok han sin andre seier på touren. I februar 2006, rett før han fylte 30, var han den høyest rangerte amerikanske spilleren under 30 år på Verdensrankingen i golf for menn.
James Robert Hightower
James Robert Hightower (født 7. mai 1915 i Sulphur i Oklahoma i USA; død 8. januar 2006 i Elsen ved Herscheid/Sauerland i Tyskland) var en amerikansk sinolog. Han var professor ved Harvard University.
Gadolinium
Gadolinium er et metallisk grunnstoff med kjemisk symbol Gd, atomnummer 64 og atommasse 157,25 u.
Egenskaper
Gadolinium er et sølhvitt formbart metall som lar seg banke ut i plater. Det hører til de sjeldne jordmetallene og lantanoidene i tredje gruppe av periodesystemet, og foreligger i kjemiske forbindelser vanligvis som det treverdige ionet Gd3+. I motsetning til de andre sjeldne jordmetallene er stoffet relativt korrosjonsbestandig i tørr luft. I fuktig luft oksiderer det imidlertid raskt, og danner et løst oksidsjikt som skaller av og blottlegger mer metall for oksidasjon. Det reagerer langsomt i vann og løses opp i fortynnede syrer. Gadolinium er et ferromagnetisk metall som blir superledende ved temperaturer under 1,083 K. Det har også magnetokaloriske egenskaper, noe som betyr at stoffets temperatur øker når det utsettes for et magnetfelt, og reduseres når magnetfeltet forsvinner.
Isotoper
Naturlig forekommende gadolinium består av 6 stabile isotoper: 154Gd (2,18 %), 155Gd (14,8 %), 156Gd (20,47 %), 157Gd (15,65 %), 158Gd(24,84 %), 160Gd (21,86 %),og 1 ustabil (og dermed radioaktiv) isotop: 152Gd (0,2 %) med halveringstid 1,081 × 1014 år. I tillegg er 29 kunstig fremstilte ustabile isotoper kjent. De mest stabile av disse er 150Gd med halveringstid 1,792 × 106 år, 148Gd med halveringstid 74,6 år, 153Gd med halveringstid 240,4 døgn, 151Gd med halveringstid 124 døgn, 146Gd med halveringstid 48,27 døgn, 149Gd med halveringstid 9,28 døgn, 147Gd med halveringstid 38,06 timer. Alle de resterende isotopene har halveringstider kortere enn 1 døgn, og de fleste kortere enn 30 minutt.
CAS-nummer: 7440-54-2
Anvendelse
Gadolinium brukes i jern-legeringer, CD-plater, mikrobølgeovner, TV-skjermer, og som kontrastmidler for MR-undersøkelser.
Soestprogrammet
Soestprogrammet var et politisk valgprogram som ble vedtatt den 28. oktober 1870 av 47 personer under en partisamling i Soest innenfor Deutsche Zentrumspartei. Programmet var avgjørende for den videre utviklingen av den politiske katolisismen i Tyskland. Under mottoet «For sannhet, rettferdighet og frihet» ble det fremmet kirkepolitiske krav. Det sjette kravet inkluderte «desentralisering av forvaltningen på grunnlag av selvstendighet til de politiske korporasjoner i kommuner, kretser og provinser». Kravet var rettet mot den utøvende makt i det overveiende protestantiske Preussen, men kan også tolkes som et tidlig politisk uttrykk for det kristen-konservative subsidiaritetsprinsippet.
Kvikkjokk
Flera vandringsleder utgår fra Kvikkjokk. Nord for stedet går Kungsleden, med overnattningshytter utplasserte med jevne mellomrom, noe som innebærer at strekningen ikke krever telt. Sør for byen går en mindre besøkt del av Kungsleden, som nesten er uten hytter til å overnatte i.
Vest for Kungsleden går Padjelantaleden, som begynner (eller slutter) i Kvikkjokk og strekker seg opp til innsjøen Akkajaure. Også Nordkalottleden begynner (eller slutter) i Kvikkjokk og strekker seg til Sulitjelma og Kautokeino kommune i Norge. Fra Kvikkjokk løper Padjelantaleden og Nordkalottleden langs samme vei de første 20 kilometer, men etter cirka 20 kilometer går Nordkalottleden lengre mot vest.
Historie
På slutten av 1600-tallet ble det utvunnet sølv i gruvene Silbbatjåhkkå og Alkavare. For bearbeiding av malmen ble det anlagt et smelteverk i Kvikkjokk, der den første foredlingen fant sted i 1662. Etter 40 års virksomhet hadde malmen tatt slutt og smelteovnen ble nedlagt.
Etter sølvutvinnings-perioden ble Kvikkjokk utgangspunkt för lappemisjonen blant samene. Naturforskeren Carl von Linné besøkte Kvikkjokk under sin Lapplandsreise i 1732.
På 1760-tallet ble det anlagt en kirke på stedet.
På midten av 1800-tallet oppstod det en ny kolonisering av byen, der nybyggerne livnærte seg av jakt, fiske og manuelt jordbruk. Den nåværende kirken ble oppført i 1906 – 1907. Den Svenska Turistföreningens fjellstasjon ble bygd i 1928.
Heatherfield
Heatherfield er en fiktiv by som er hjemstedet til hovedpersonene i tegneserien W.I.T.C.H.. Byen har ca. 700 000 innbyggere, ligger ved havet og er omgitt av skogkledde åser. Heatherfields geografiske plassering er aldri blitt presisert, men sannsynligvis er den ment å være et sted i Nord-Amerika.
Steinar Nilssen
Steinar Nilssen (født 9. desember 1954 i Mo i Rana) er en tidligere fotballspiller.